21. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ35/1152 της 28 Μαρτ./18 Απρ.  1978 (ΦΕΚ Β΄ 357) Περί λειτουργίας του Διοικητικού Συμβουλίου του ΤΕΒΕ. Έχοντες υπ’ όψει: 1.Τας διατάξεις του άρθρ. 12 του Νόμ. 655/28.7.77 (ΦΕΚ 217/6.8.77). 2.Τας διατάξεις του Νόμ. 400/30.7.76 (ΦΕΚ 203/Α/76) εν συνδυασμώ προς την υπ’ αριθ. Δ3/ 2087/6.12.77 (ΦΕΚ 1278/6.12.77) κοινήν απόφασιν του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών». 3.Την γνώμην του Διοικητικού Συμβουλίου του ΤΕΒΕ διατυπώθεισαν κατά την υπ’ αριθ. 817/2.3.77 συνεδρίασιν αυτού, αποφασίζομεν: Σύγκλησις του Διοικητικού Συμβουλίου Άρθρ.1.-1.Το Διοικητικόν Συμβούλιον συγκαλείται τη προσκλήσει του Διοικητού, ήτις αποστέλλεται προς τα μέλη αυτού δύο τουλάχιστον ημέρας προ της Συνεδριάσεως και μόνον εν επειγούση ανάγκη η πρόσκλησις δύναται να αποστέλλεται προ 24 ωρών. Εάν μέλος τι κωλύεται να παραστή οφείλει να ειδοποιήση αμελητί την Γραμματείαν του Διοικητικού Συμβουλίου, οπότε η πρόσκλησις προς το αναπληρωματικόν μέλος δύναται να αποσταλή προ 24 ωρών.Η πρόσκλησις εις απάσας τας άνω περιπτώσεις γίνεται νομίμως εάν αποσταλή αυτή δια τηλεγραφήματος, τηρουμένων των ανωτέρω προθεσμιών. 2.Το Διοικητικόν Συμβούλιον συγκαλείται ωσαύτος υποχρεωτικώς επί τη εγγράφω αιτήσει 5 τουλάχιστον μελών αυτού και εντός 4 ημερών από της υποβολής της αιτήσεως. Είς αυτήν δέον να αναγράφεται το θέμα, δια το οποίον ζητείται η σύγκλησις του Διοικητικού Συμβουλίου, συζητείται δε προ των λοιπών θεμάτων της ημερησίας διατάξεως. Εν περιπτώσει μη απαρτίας το θέμα τούτο αναγράφεται πρώτον εις την ημερησίαν διάταξιν της επομένης τακτικής συνεδριάσεως. 3.Το Διοικητικόν Συμβούλιον δύναται δι’ αποφάσεώς του να ορίση τακτάς ημέρας προς συνεδρίασιν. Κατάρτισις Ημερησίας Διατάξεως Άρθρ.2.-1.Ο Διοικητής καταρτίζει τηνημερησίαν διάταξιν της Συνεδριάσεως, εις την οποίαν αναγράφονται τα θέματα αυτής. Το Διοικητικόν Συμβούλιον δύναται να αποφασίζη πάντοτε την αναγραφήν θέματος τινος εις την ημερησίαν διάταξιν της επομένης Συνεδριάσεως. Επίσης δύναται να αποφασίζη και την εκτός ημερησίας διατάξεως συζήτησιν θέματος τινος, εφ’ όσον χαρακτηρίζεται υπό του Διοικητού ως επείγον και συμφωνήσουν προς τούτο 5 εκ των μελών του Διοικητικού Συμβουλίου. 2.Άμα τη αποστολή των προσκλήσεων κατατίθεται ο φάκελλος των συζητητέων εις το Διοικητικό Συμβούλιο θεμάτων μετά πάντων των σχετικών εγγράφων εις την Γραμματείαν αυτού, όπου δύνανται να λάβωσιν γνώσιν αυτών τα μέλη και να ζητήσωσιν οιαδήποτε στοιχεία υποβοηθούντα την εν τω Διοικητικώ Συμβουλίω συζήτησιν. Απαρτία Άρθρ.3.-1.Το Διοικητικόν Συμβούλιον ευρίσκεται εν απαρτία παρόντων τουλάχιστον 5 μελών αυτού, λαμβάνει δε αποφάσεις δια της πλειοψηφίας των παρόντων μελών και δια ψήφων ουχί ολιγωτ’ερων των 4. Εν ισοψηφία υπερισχύει η γνώμη, υπέρ της οποίας ετάχθη δια της ψήφου του ο Διοικητής. 2.Εάν έν τέταρτον της ώρας μετά την προσδιορισθείσαν τοιαύτην προς έναρξιν της συνεδριάσεως, δεν επιτευχθή απαρτία ο Διοικητής αιτήσει της πλειοψηφείας των παρόντων υποχρεούται να κηρύξη ματαιωθείσαν την συνεδρίασιν. (Μετά τη σελ.180, 16) Σελ. 180,17 Τεύχος 729-Σελ.11 Καταστατικές διατάξεις Τ.Ε.Β.Ε. 39.Δ.α.20-21 Ψηφοφορία, εξαίρεσις μελών Άρθρ.4.-1.Αι ψηφοφορίαι εις το Διοικητικόν Συμβούλιον είναι φανεραί, εκτός εάν αφορά προσωπικά θέματα οπότε δύναται να διενεργηθή μυστική ψηφοφορία κατά την κρίσιν του Διοικητού. 2.Εάν η συζητουμένη υπόθεσις αφορά προσωπικά θέματα μέλους τινος του Διοικητικού Συμβουλίου ή συγγενούς αυτού μέχρι και του τετάρτου βαθμού, εξ αίματος ή εξ αγχιστείας, τούτο δεν δύναται να παραστή ούτε κατά την συζήτησιν, ούτε κατά την ψηφοφορίαν. Η επί της εξαιρέσεως απόφασις του Διοικητικού Συμβουλίου λαμβάνεται μετά πρότασιν του ενδιαφερομένου, υποχρεωμένου εις σχετικήν δήλωσιν, ή και παντός άλλου μέλους του Διοικητικού Συμβουλίου. Εισηγήσεις Άρθρ.5.-1.Τα θ’εματα της ημερησίας διατάξεως εισηγείται ο Διοικητής, δυνάμενος να αναθέτει την εισήγησιν των εις τον Γενικόν Διευθυντήν ή και εις ανωτέρους υπαλλήλους του Ταμείου. Το Διοικητικόν Συμβούλιον δύναται να αναθέτη την εισήγησιν ωρισμένων θεμάτων εις έν ή πλείονα μέλη αυτού. 2.Εις το Διοικητικόν Συμβούλιον παρίσταται ο Γενικός Διευθυντής του Ταμείου και ο Νομικός Σύμβουλος εφ’ όσον κληθεί προς τούτο. 3.Η εν τω Διοικητικώ Συμβουλίω συζήτησις γίνεται κατά την σειράν της αναγραφής των θεμάτων εις την ημερησίαν διάταξιν, του Διοικητικού Συμβουλίου δυναμένου να μεταβάλη την σειράν ταύτην. Τα μέλη του Διοικητικού Συμβουλίου λαμβάνουν τον λόγον πρα του Διοικητικού κατά την σειράν της προς τούτο αιτήσεώς των. 4.Ο Διοικητής δικαιούται μέχρι πέρατος της συνεδριάσεως να αποσύρη οιονδήποτε θέμα της ημερησίας διατάξεως, εφ’ όσον μέχρι της στιγμής εκείνης δεν έχει ληφθή απόφασις επ’ αυτού. Τήρησις Πρακτικών Άρθρ.6.-1.Τα πρακτικά των συζητήσεων και λαμβανομένων αποφάσεων τηρούνται τη μερίμνη του Γραμματέως του Διοικητικού Συμβουλίου. Επί δύναται να αποφασίζη την τήρησιν των πρακτικών δια μαγνητοφώνου ή στενογραφίας. Επικύρωσις Πρακτικών Άρθρ.7.-1.Καθ’ εκάστην συνεδρίασιν επικυρούνται τα πρακτικά της προηγουμένης συνεδριάσεως. Ουδεμία υπηρεσιακή ενέργεια γίνεται επί των αποφάσεων του Διοικητικού Συμβουλίου προ της επικυρώσεως των πρακτικών, πλην των περιπτώσεων κατά τας οποίας, το Διοικητικόν Συμβούλιον ρητώς αποφασίζει την προ της επικυρώσεως των πρακτικών ενέργειαν. Σελ. 180,18 Τεύχος 729-Σελ.12 2.Μετά την επικύρωσιν των πρακτικών ο Γραμματεύς του Διοικητικού Συμβουλίου παραδίδει αντίγραφα τούτων εις τον Διοικητήν και τον Γενικόν Δ/ντήν, αποσπάσματα δε των αποφάσεων εις την κατά περίπτωσιν αρμοδίαν υπηρεσίαν, οι προΐστάμενοι των οποίων ευθύνονται δια την εκτέλεσίν των. 3.Ο Γενικός Διευθυντής έχει την ευθύνη της παρακολουθήσεως της εκτελέσεως των αποφάσεων του Διοικητικού Συμβουλίου. Γενικαί Διατάξεις Άρθρ.8.-1.Αι συνεδριάσεις του Διοικητικού Συμβουλίου δεν είναι δημόσιοι. 2.Απαγορεύεται εις τα μέλη του Διοικητικού Συμβουλίου η ανακοίνωσις των κατά τας συνεδριάσεις διαμειβομένων. 3.Απαγορεύεται απολύτως η ανακοίνωσις συζυτήσεων επί προσωπικών θεμάτων και τοποθετήσεως κεφαλαίων θεωρουμένων άκρως εμπιστευτικών. Το Διοικητικόν Συμβούλιον δύναται να χαρακτηρίζη και έτερα θέματα εμπιστευτικά. 4.Αντίγραφα αποφάσεων του Διοικητικού Συμβουλίου δύναται να χορηγούνται μετ’ αίτησιν των εχόντων έννομον συμφέρον, κατόπιν αποφάσεως του Διοικητικού Συμβουλίου, εκτιμώντος ελευθέρως τους προβαλλομένους εν τη αιτήσει λόγους. 39.Δ.α.21 Καταστατικές διατάξεις Τ.Ε.Β.Ε.